nahid-hub/BLUGE-bengali-wikipedia-section-title-prediction huggingface dataset:
মিনাজ ব্রুকলিন গ্রুপের ফুল ফোর্সের সাথে চুক্তি স্বাক্ষর করেছিলেন, যেখানে তিনি লু টার ("বোলেজড লু" এর পুত্র), সাফারি স্যামুয়েলস (স্ক্যাফ বিজি) এবং সেভেন আপ দ্বারা রচিত দ্য হুডস্টারস নামে একটি চৌপদী নিয়ে এসেছিলেন।

২০০৪ সালে, গ্রুপটি ডাব্লুডব্লিউই ডিভা ভিক্টোরিয়ার "ডোন্ট মেস উইথ"এর সূচনা সঙ্গীত রেকর্ড করে। পরে মিনাজ ফুলফোর্স ছেড়ে মাইস্পেস প্রোফাইলে গান আপলোড করে সঙ্গীত শিল্পের লোকদের কাছে তার বেশ কয়েকটি গান প্রেরণ করে। মূলত নিকি মারাজ মঞ্চের নামটি গ্রহণ করার পরে, তিনি অবশেষে এটিকে নিকি মিনাজে পরিবর্তন করে বলেছিলেন যে "আমার আসল নাম মারাজ। ফেন্দি এটিকে উল্টিয়ে দিয়েছিলেন যখন সে আমার সাথে সাক্ষাত করেন কারণ আমার এমন বাজে প্রবাহ ছিল! " 

মিনাজ তার প্রথম মিক্সেটেপ, "প্লেটাইম ইজ ওভার", ৫ জুলাই, ২০০৭ এ মুক্তি পেয়েছিল, এবং তার দ্বিতীয়, "সুকা ফ্রি", ১২ এপ্রিল, ২০০৮। ২০০৮ এর আন্ডারগ্রাউন্ড মিউজিক অ্যাওয়ার্ডসে তাকে মহিলা শিল্পী হিসাবে বর্ষসেরা করা হয়েছিল। তিনি ১৮ই এপ্রিল, ২০০৯ এ তার তৃতীয় মিক্সটেক, "বিম মি আপ স্কটি" প্রকাশ করেছিলেন; এটি বিইটি এবং এমটিভিতে অনুকূলে কভারেজ পেয়েছে। এর একটি ট্র্যাক, "আই গেট ক্রেজি", মার্কিন বিলবোর্ড হট রেপ গানের চার্টে ২০ নম্বরে এবং হট আরঅ্যান্ডবি / হিপ-হপ গানের চার্টে ৩৭ নম্বরে পৌঁছেছে । 

সঠিক অনুচ্ছেদ শিরোনাম কোনটি?
titleA. ২০০৪-২০০৯: কেরিয়ারের শুরু
titleB. পণ্য এবং ব্রান্ড নামের উপস্থাপনা
titleC. পেশা
titleD. ২০১৪–২০১৭: "দ্য পিঙ্কপ্রিন্ট" এবং অন্যান্য উদ্যোগ
উত্তর: titleA
কোষেরা ন্যানোটোপোগ্রাফি স্ংক্রান্ত বৈশিষ্ট্যগুলির উপর খুবই স্ংবেদনশীল, তাই কলা-প্রযুক্তিবিদ্যা পৃষ্ঠতলের সর্বোৎকৃষ্টতার জন্য প্রতিস্থাপন প্রক্রিয়াকে গুরুত্ব দিয়েছে। কোষ বীজ থেকে কৃত্রিম অঙ্গের উন্নতি করতে সযত্নে একটি ত্রিমাত্রিক স্ক্যাফোল্ড বা অস্থায়ী গঠনের ব্যবহার করা হয়, সঠিক শর্তানুযায়ী। ত্রিমাত্রিক স্ক্যাফোল্ডে থাকে বিভিন্ন ন্যানোস্কেল গুণক। এগুলি পরিবেশের সঠিক কার্যকারীতার জন্য শর্তাদি নিয়ন্ত্রণ করে। স্ক্যাফোল্ড হল বহিঃক্ষেত্রে জীবদেহের ভিতরে স্থিত বহিঃকোষীয় ধাত্রের অনূরূপ যা জীবদেহের বাইরে প্রয়োজনীয় জটিল জৈব গুণাঙ্ক সরবরাহ করে সফল কৃত্রিম অঙ্গের উন্নতি বিধান করে। এছাড়াও কোষের অভিব্যাক্তি রূপান্তর, স্ংযোজন ও 
ঔষধ বিতরণের ক্ষেত্রে সুবিধা পাওয়া যায় ।

সঠিক অনুচ্ছেদ শিরোনাম কোনটি?
titleA. স্যামস
titleB. কলা-প্রযূক্তি
titleC. ব্যবহারিক প্রয়োগ
titleD. ন্যানোহীরক
উত্তর: titleB
২০০৬–০৭ মৌসুমে মেসি নিজেকে দলের নিয়মিত খেলোয়াড় হিসেবে স্থাপন করেন এবং ২৬ খেলায় ১৪ গোল করেন। ১২ নভেম্বর, জারাগোজার বিপক্ষে খেলার সময় মেসির পায়ের হাড় ভেঙ্গে যায়, ফলে তিনি তিন মাসের জন্য মাঠের বাহিরে চলে যান। ১০ মার্চ, এল ক্ল্যাসিকোতে মেসি হ্যাট্রিক করেন, খেলাটি ৩–৩ গোল ড্র হয়। বার্সেলোনা খেলায় তিনবার পিছিয়ে পরলেও, প্রত্যেকবারই মেসি দলকে সমতায় ফেরান, যার মধ্যে একটি গোল তিনি দ্বিতীয়ার্ধের অতিরিক্ত সময়ে করেছিলেন। এর আগে এল ক্ল্যাসিকোতে সর্বশেষ হ্যাট্রিক করেছিলেন রিয়াল মাদ্রিদের ইভান জামোরানো, ১৯৯৪–৯৫ মৌসুমে। মেসিই এল ক্ল্যাসিকোতে গোল করা সর্বকনিষ্ঠ ফুটবলার। মৌসুমের শেষের দিকে মেসি আগের চেয়ে আরও বেশি গোল করতে শুরু করেন। লীগে তার করা ১৪টি গোলের ১১টিই এসেছিল শেষ ১৩টি খেলা থেকে।
এই মৌসুমে মেসি কিংবদন্তী দিয়েগো ম্যারাডোনার বিখ্যাত কিছু গোলের পুনরাবৃত্তি ঘটান এবং নিজেকে ‘‘নতুন ম্যারাডোনা’’ রূপে স্থাপন করেন। ২০০৭ সালের ১৮ এপ্রিল, কোপা দেল রে‘র সেমিফাইনালে খেতাফের বিপক্ষে মেসি জোড়া গোল করেন। যার মধ্যে একটি গোল ছিল ম্যারাডোনার ১৯৮৬ বিশ্বকাপের কোয়ার্টার ফাইনালে ইংল্যান্ডের বিপক্ষে করা দ্বিতীয় গোলটির মত, যে গোলটি শতাব্দীর সেরা গোল হিসেবে খ্যাত। বিশ্বের ক্রীড়া মাধ্যম মেসিকে ম্যারাডোনার সাথে তুলনা করতে শুরু করে এবং স্পেনীয় সংবাদ মাধ্যম তাকে ‘‘মেসিডোনা’’ উপাধিতে ভূষিত করে। ম্যারাডোনার মত মেসিও প্রায় ৬২ মিটার দূরত্ব পাড়ি দিয়ে গোলরক্ষকসহ ছয় জনকে কাটিয়ে একই স্থান থেকে গোল করেছিলেন এবং কর্ণার ফ্লাগের দিকে ছুটে গিয়েছিলেন, যেমনটি করেছিলেন ম্যারাডোনা, ২১ বছর আগে মেক্সিকো বিশ্বকাপে। খেলা শেষে একটি সংবাদ সম্মেলনে মেসির সতীর্থ জেকো বলেছিলেন, ‘‘এটি আমার জীবনে দেখা সেরা গোল।’’ ইস্পানিওলের বিপক্ষেও মেসি একটি গোল করেছিলেন, যা ছিল ম্যারাডোনার ‘‘হ্যান্ড অব গড’’ খ্যাত গোলটির মত। যেটি ১৯৮৬ বিশ্বকাপের কোয়ার্টার ফাইনালে ম্যারাডোনার করা প্রথম গোল ছিল।

বার্সেলোনার তত্‍কালীন ম্যানেজার ফ্রাংক রাইকার্ড মেসিকে মাঠের বাম পার্শ্ব হতে ডান উইঙ্গে নিয়ে আসার সিদ্ধান্ত নেন, যেন তিনি সহজে মাঠের মাঝখানে প্রবেশ করতে পারেন এবং বাম পা দিয়ে শট বা ক্রস করতে পারেন। অবশ্য, প্রাথমিকভাবে এটি মেসির ইচ্ছার বিরুদ্ধে ছিল।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. ২০১০–১১ মৌসুম
titleC. আন্তর্জাতিক কর্মজীবন
titleD. ২০০৬–০৭ মৌসুম
উত্তর: titleD
তিনি ১৯৭০ সালে কলকাতাস্থ পাকিস্তান হাইকমিশনে ডেপুটি হাইকমিশনার হিসেবে নিযুক্ত হন। মুক্তিযুদ্ধ শুরু হলে পাকিস্তান সরকার তাকে পশ্চিম পাকিস্তানে বদলি করে। কিন্তু হোসেন আলী পাকিস্তানে না গিয়ে দূতাবাসের পঁয়ষট্টি জন সহকর্মী নিয়ে ১৯৭১ সালের ১৮ এপ্রিল নতুন রাষ্ট্র বাংলাদেশের প্রতি আনুগত্য প্রকাশ করেন।
তিনি বিদেশের মাটিতে প্রথমবারের মতো বাংলাদেশের পতাকা উড়িয়ে বাংলাদেশ মিশনের যাত্রা শুরু করেন। কলকাতার হাইকমিশন অফিসের নামকরণ হয় গণপ্রজাতন্ত্রী বাংলাদেশ মিশন এবং স্বাধীন বাংলাদেশের আন্তর্জাতিক যোগাযোগের কেন্দ্রে পরিণত হয় এ মিশন। স্বাধীনতার পরে ১৯৭২ সালে হোসেন আলী তথ্য ও বেতার মন্ত্রণালয়ের সচিব নিযুক্ত হন। ১৯৭২ সালের মার্চে তিনি অস্ট্রেলিয়ায় বাংলাদেশের হাইকমিশনার নিযুক্ত হন। এর বাইরে ফিজি এবং নিউজিল্যান্ড মিশনের অতিরিক্ত দায়িত্ব তিনি পালন করেন। ১৯৭৩ সালের জানুয়ারি মাসে হোসেন আলী মার্কিন যুক্তরাষ্ট্রে বাংলাদেশের রাষ্ট্রদূত নিযুক্ত হন। ১৯৭৬ থেকে ১৯৭৯ সাল পর্যন্ত তিনি পশ্চিম জার্মানিতে বাংলাদেশের রাষ্ট্রদূত হিসেবে দায়িত্ব পালন করেন। পরে তিনি কানাডায় বাংলাদেশের রাষ্ট্রদূত নিযুক্ত হন।

সঠিক অনুচ্ছেদ শিরোনাম কোনটি?
titleA. শিক্ষাজীবন
titleB. মৃত্যু
titleC. শিক্ষা জীবন
titleD. চাকুরী জীবন
উত্তর: titleD
১৯৯৩ সালের সেপ্টেম্বর মাস থেকে ১৯৯৪ সালের মার্চ মাস পর্যন্ত প্রকল্পটি সূত্রবদ্ধকরণের কাজ চলে এবং ১৯৯৫ সালের দোসরা মার্চ প্রকল্পটি এশিয়া উন্নয়ন ব্যাংক কর্তৃক অনুমোদন লাভ করে। একই বছরের এপ্রিল মাসের ১৮ তারিখে প্রকল্পের ঋণ বিষয়ক চুক্তি স্বাক্ষরিত হয়। আর ২৮ জুলাই থেকে প্রকল্পটি কার্যকর বলে ঘোষণা করা হয় এবং ২০০২ সালের ৩১ শে ডিসেম্বর পর্যন্ত এটির শেষ সময়সীমা নির্ধারণ করা হয়। পরবর্তীকালে এ সময়সীমা সামান্য সংশোধন করার মাধ্যমে সম্পূর্ণ ভোলা জেলাকেও এর আওতাভুক্ত করা হয়। এ প্রকল্পে সর্বমোট ১০টি বনবিভাগ অন্তর্ভুক্ত ছিল। যথাঃ


উল্লিখিত বনবিভাগগুলোর অধীনে ৩০ লক্ষ হেক্টর জমি (প্রায়) ছিল। হিসেবে এ জমির পরিমাণ বাংলাদেশের মোট আয়তনের শতকরা প্রায় ১৬% থেকে ১৭%।

পরিকল্পনা অনুযায়ী বাংলাদেশ পানি উন্নয়ন বোর্ডের নির্মিত বাঁধসমূহের প্রায় ১৩০০ কিমি এলাকায় বিস্তৃত বনায়নের কথা ছিল। প্রকল্পটির সমাপ্তি পর্যন্ত ১৩৯৪ কিমি এলাকায় বনায়ন সম্পন্ন হয়। রেললাইনের ধারে বাংলাদেশ রেলওয়ের অধীনস্থ প্রায় ২০ কি.মি. জমিতে, সরকারি প্রকৌশল বিভাগের অধীনস্থ ‘বি’ টাইপের ছোট ছোট রাস্তাগুলির পার্শ্ববর্তী ২৮০ কিমি জায়গা, বিশ্বরোড এবং ‘রোডস্ অ্যান্ড হাইওয়েস’ ডিপার্টমেন্টের কর্তৃত্বাধীন ছোট ছোট রাস্তাগুলির তীরবর্তী প্রায় ৪১০ কি.মি. জায়গা এবং গ্রামাঞ্চলে অবস্থিত ছোট রাস্তাগুলির আশেপাশের প্রায় ৪০০০ কি.মি. স্থানে বৃক্ষরোপণ উক্ত প্রকল্পের পরিকল্পনার অধীনে ছিল। প্রকল্পটি বাস্তবায়নের ফলে যে বনাঞ্চল সৃষ্টি হয়েছে উপকূল অঞ্চলের পরিবেশ উন্নয়নে গুরুত্বপূর্ণ ভূমিকা পালন করছে।

সঠিক অনুচ্ছেদ শিরোনাম কোনটি?
titleA. ১ম প্রকল্প বাস্তবায়ন
titleB. উদ্দেশ্য
titleC. ঘূর্ণিঝড়ে উপকূলীয় সবুজবেষ্টনীর ভূমিকা
titleD. ইতিহাস
উত্তর: titleA
সাবায়ে নগরে জাপানের কাঁচ কুটিরশিল্পের ৯০% প্রস্তুত হয়। ৎসুগুরা নগর সন্নিহিত ওয়াকাসা উপসাগর বরাবর অনেকগুলি পরমাণু বিদ্যুৎ উৎপাদন কেন্দ্র আছে। এগুলি থেকে কেইহান্‌শিন মহানগর অঞ্চলে বিদ্যুৎ সরবরাহ করা হয়। ফুকুই প্রশাসনিক অঞ্চলে মোট ১৪ টি নিউক্লীয় রিয়্যাক্টর আছে; এই সংখ্যা জাপানের সমস্ত প্রশাসনিক অঞ্চলের মধ্যে সর্বাধিক।

সঠিক অনুচ্ছেদ শিরোনাম কোনটি?
titleA. ইতিহাস
titleB. জনপরিসংখ্যান
titleC. সংস্কৃতি
titleD. অর্থনীতি
উত্তর: titleD
টেকটনিক পুনর্নির্মাণের উপর ভিত্তি করে আন্দাজ করা হয়, ক্যাম্ব্রিয়ানের আরম্ভে অতিমহাদেশ প্যানোশিয়া ভাঙতে শুরু করেছিল। এবং নতুন তিনটি ভূখণ্ড লরেন্‌শিয়া, বাল্টিকা এবং সাইবেরিয়ার জন্ম দিয়েছিল। অবশিষ্ট অধিকাংশ ভূভাগ তখনও গণ্ডোয়ানা অতিমহাদেশ হিসেবে একত্রে ছিল। অধিকাংশ মহাদেশীয় ভূভাগ এই সময় দক্ষিণ গোলার্ধে সন্নিবিষ্ট থাকলেও ক্রমশ উত্তর দিকে সরে আসছিল। ক্যাম্ব্রিয়ানের প্রথম ভাগে গণ্ডোয়ানার অপেক্ষাকৃত দ্রুতহারে ঘূর্ণনের প্রমাণ পাওয়া যায়।

ক্যাম্ব্রিয়ান যুগে পূর্ববর্তী মারিওনান তুষারগোলক পৃথিবীর সময়কার হিমবাহগুলো প্রায় সমস্তই গলে যাওয়ার ফলে সমুদ্রতলের উচ্চতা ছিল বেশি। ফলে মহাদেশসমূহের উপকূলবর্তী বিস্তীর্ণ অঞ্চল অগভীর ও উষ্ণ সমুদ্রে পরিণত হয়েছিল, যেখানে প্রাণের বিকাশের বিশেষ সুবিধে হওয়ার কথা। ক্যাম্ব্রিয়ান যুগ চলাকালীন সময়ের সাথে সাথে সমুদ্রতলের ওঠানামার প্রমাণ পাওয়া যায়, যা থেকে বোঝা যায় একাধিক তুষার যুগ এই সময় এসেছিল, আর তার সাথে সাথে দক্ষিণ মেরু অঞ্চলে তুষারাবরণের ক্রমবিস্তার ও ক্রমসঙ্কোচন ঘটেছিল।

সঠিক অনুচ্ছেদ শিরোনাম কোনটি?
titleA. উপবিভাগসমূহ
titleB. পুরাভূগোল
titleC. প্রাণী জগৎ
titleD. ক্যাম্ব্রিয়ান তারিখ গণনা
উত্তর: titleB
৬ ডিসেম্বর ১৯৯৪ আওয়ামী লীগ, জামায়াত আলাদা সমাবেশ থেকে তত্ত্বাবধায়ক সরকারের দাবি মেনে নেয়ার জন্য সরকারকে ২৭ ডিসেম্বর পর্যন্ত সময় দেয়৷ সরকার তার অবস্থানে অনড় থাকায় ২৮ ডিসেম্বর বিরোধী দলের ১৪৭ জন সংসদ সদস্য পদত্যাগপত্র পেশ করে৷ ২৩ ফেব্রুয়ারি স্পিকার তাদের পদত্যাগপত্র গ্রহণযোগ্য নয় বলে রুলিং দেন। ১৯৯৫ সালের ১৯ জুন বিরোধী সংসদ সদস্যদের পরপর ৯০ কার্যদিবস সংসদে অনুপস্থিতি পূর্ণ হয়। এতে সংসদে তাদের আসন শূন্য হবে কি-না এ নিয়ে বিতর্কে সরকারি দল ও স্পিকারের মাঝে মতদ্বৈততা দেখা দেয়। এ অবস্থায় প্রেসিডেন্ট সংবিধানের ১০৬ অনুচ্ছেদ মোতাবেক পদত্যাগী সংসদ সদস্যদের আসন শূন্য হবে কিনা জানতে চেয়ে সুপ্রীম কোর্টের কাছে পরামর্শ চান৷ সুপ্রীম কোর্ট পদত্যাগী সংসদ সদস্যদের আসন শূন্য হওয়ার পক্ষে মত দেন৷ ৩১ জুলাই ১৯৯৫ সংসদ সচিবালয় থেকে ৮৭ জন বিরোধী সংসদ সদস্যর আসন শূন্য বলে ঘোষণা করা হয়৷ এছাড়া যে ৫৫ জন বয়কটকালে হাজিরা খাতায় সই করেছিলেন তাদের সংসদ সচিবালয় থেকে চিঠি দিয়ে জানতে চাওয়া হয়, যেদিন তারা হাজিরা খাতায় সই করেছিলেন সেদিন বৈঠকে তারা উপস্থিত ছিলেন কি-না৷ সংসদ সদস্যরা এ চিঠির কোনো উত্তর দেননি৷ অবশেষে ৭ আগস্ট ওই ৫৫ জনের আসনও শূন্য ঘোষণা করা হয়৷ নির্বাচন কমিশন ১৪২টি শূন্য আসনে ১৭ সেপ্টেম্বর উপ-নির্বাচনের ঘোষণা দেয়৷ পরে বন্যার কারণে উপ-নির্বাচনের তারিখ পিছিয়ে ১৫ ডিসেম্বর ধার্য করা হয়৷ কিন্তু বিরোধী দলগুলো নির্বাচন বর্জনের ঘোষণা দেয়৷ তারা সরকারের পদত্যাগ, সংসদ বাতিল ও তত্ত্বাবধায়ক সরকারের অধীনে নির্বাচনের দাবিতে ২ সেপ্টেম্বর থেকে একটানা ৩২ ঘণ্টা হরতাল পালন করে৷ ৬ সেপ্টেম্বর শেখ হাসিনা আবার প্রধান বিচারপতির নেতৃত্বে তত্ত্বাবধায়ক সরকার গঠনের প্রস্তান দেন।

প্রধানমন্ত্রী এ প্রস্তাব অসাংবিধানকি ও অযৌক্তিক বলে বাতিল করে দেন৷ প্রধানমন্ত্রী বিরোধী দলগুলোকে আলোচনার জন্য ডাকেন৷ কিন্তু বিরোধী দলগুলো আলোচনার প্রস্তাব প্রত্যাখ্যান করে৷ এরপর ১৬ নভেম্বর ১৯৯৫ থেকে একাধারে ৭ দিন হরতাল পালিত হয়৷ হরতাল আর অবরোধের ফলে দেশের রাজনৈতিক ও অর্থনৈতিক পরিস্থিতি চরম দুরবস্থার মুখোমুখি হয়৷ সরকার উপ-নির্বাচনে না গিয়ে ২৪ নভেম্বর জাতীয় সংসদ ভেঙ্গে দেয় এবং ১৮ জানুয়ারি ১৯৯৬ সাধারণ নির্বাচনের তারিখ ঘোষণা করা হয়৷ পরে তৃতীয়বারের মতো তারিখ পরিবর্তন করে নতুন তারিখ দেয়া হয় ১৯৯৬ সালের ১৫ ফেব্রুয়ারি৷ সব বিরোধী দল এ নির্বাচন বর্জনের ঘোষণা দেয়৷ বিরোধী দলগুলোর প্রতিরোধের মুখে ১৫ ফেব্রুয়ারি ষষ্ঠ জাতীয় সংসদ নির্বাচন অনুষ্ঠিত হয়৷ দেশব্যাপী সহিংসতায় কমপক্ষে ১৫ জন নিহত হয়৷ সারা দেশ রাজনৈতিক বিশৃঙ্খলায় নিপতিত হয়৷ ২৪, ২৫ ও ২৬ ফেব্রুয়ারি বিরোধী দলের আহ্বানে দেশব্যাপী অসহযোগ পালিত হয়৷ ৩ মার্চ জাতির উদ্দেশে ভাষণে খালেদা জিয়া ষষ্ঠ জাতীয় সংসদের প্রথম অধিবেশনে তত্ত্বাবধায়ক সরকারের বিল আনার ঘোষণা দেন৷ কিন্তু প্রধানমন্ত্রীর ঘোষণায় ষষ্ঠ সংসদ বাতিল ও পদত্যাগ সম্পর্কে কোনো কথা না থাকায় বিরোধী দলগুলো তাদের আন্দোলন অব্যাহত রাখে৷ ৬ মার্চ হরতাল ডাকা হয়৷ ওই দিন সিরাজগঞ্জ-৩ আসনের পুনঃনির্বাচনে সহিংসতায় ৯ জন নিহত হয়৷ এরপর ৯ মার্চ থেকে সরকারের পতন না হওয়া পর্যন্ত বিরোধী দলগুলো লাগাতার অসহযোগ আন্দোলন শুরু করে৷ এই অসহযোগের মধ্যেই প্রধানমন্ত্রীর অনুরোধে রাষ্ট্রপতি সংলাপ আহ্বানের জন্য বিরোধী দলগুলোর সঙ্গে মতবিনিময় করেন৷ প্রধানমন্ত্রী ও বিরোধীদলীয় নেত্রীর চিঠি বিনিময় হয়৷ পাঁচ বুদ্ধিজীবী বিভিন্নভাবে সমঝোতার চেষ্টা করেন৷ কিন্তু সব প্রচেষ্টা ব্যর্থ হয়। 

সঠিক অনুচ্ছেদ শিরোনাম কোনটি?
titleA. তত্ত্বাবধায়ক সরকার, ২০০১
titleB. আন্দোলন
titleC. তত্ত্বাবধায়ক সরকার, ১৯৯১
titleD. সংবিধানের ত্রয়োদশ সংশোধনী আইন, ১৯৯৬
উত্তর: titleB
মূলত কবি হলেও সাহিত্যের অধ্যাপক কবি জীবনানন্দ দাশ জীবৎকালে কিছু প্রবন্ধ-নিবন্ধ রচনা ও প্রকাশ করেছিলেন। ওগুলো প্রকাশিত হয় বিভিন্ন পত্র-পত্রিকায়। এর একটি অংশ নিয়ে "কবিতার কথা" প্রবন্ধগ্রন্থটি প্রকাশিত হয় ১৯৫৫ খ্রিষ্টাব্দে। বাকি প্রবন্ধ-নিবন্ধগুলো দীর্ঘকাল অপ্রকাশিত ছিল। ১৯৯০ খ্রিষ্টাব্দে সর্বপ্রথম জীবনানন্দের প্রকাশিত-অপ্রকাশিত-গ্রন্থিত-অগ্রন্থিত সকল প্রবন্ধ এক মলাটে আবদ্ধ করে প্রকাশিত হয় "জীবনানন্দ দাশের প্রবন্ধ সমগ্র"। ১৯৯৯ খ্রিষ্টাব্দে জীবনানন্দ দাশের জন্ম শতবর্ষে আরো কিছু প্রবন্ধ-নিবন্ধ আবিষ্কৃত হলে প্রকাশিত হয় "জীবনানন্দ দাশের অগ্রন্থিত প্রবন্ধ সমগ্র"।

সঠিক অনুচ্ছেদ শিরোনাম কোনটি?
titleA. পুরস্কার ও স্বীকৃতি
titleB. পত্র
titleC. প্রবন্ধ
titleD. পুনরায় কলকাতা গমন
উত্তর: titleC
ইস্তাম্বুলের "ভুরাল ইয়ায়েন্সালিক" ("গ্লোবাল পাবলিশিং") দ্বারা প্রকাশিত তুর্কি ভাষায় ওকতারের বই এবং পুস্তিকা প্রকাশিত হয়েছে। তাঁর বইগুলির ইংরেজি অনুবাদ লন্ডনে তা-হা পাবলিশার্স, ইস্তাম্বুলের গ্লোবাল পাবলিশিং, টরন্টোর আল-অ্যাটিক পাবলিশার্স এবং ভারতের নয়াদিল্লির গুডওয়ার্ড বুকস প্রকাশ করেছেন।

প্রকাশনা মিডিয়া অন্তর্ভুক্ত: বই, পুস্তিকা, পামফলেট, শিশুদের বই, জার্নাল, ডকুমেন্টারি, অডিও বই, সিডি, পোস্টার এবং শতাধিক ওয়েবসাইট। ওক্তার সংখ্যা দ্বারা প্রকাশিত শত শত বই এবং প্রচার পত্র মোট সংখ্যা অসংখ্য। রচনাগুলি পুরো রঙের চিত্র সহ ভাল মানের কাগজে, চমৎকারভাবে উৎপাদিত হয় এবং বিশ্বব্যাপী ইসলামিক বইয়ের দোকানে বিক্রি হয়। 

সঠিক অনুচ্ছেদ শিরোনাম কোনটি?
titleA. টেলিভিশন সম্প্রচার:
titleB. প্রাথমিক জীবন এবং শিক্ষা:
titleC. গ্রন্থ-বিবরনী:
titleD. "অ্যাটলাস অফ ক্রিয়েশন"
উত্তর: titleC
লোকবিশ্বাস অনুসারে, গণেশ হলেন শিব ও পার্বতীর পুত্র। তবে পুরাণে তাঁর জন্ম সম্পর্কে বিভিন্ন পরস্পরবিরোধী গল্পের সন্ধান পাওয়া যায়। একটি মতে শিব তাঁকে সৃষ্টি করেছিলেন। অন্যমতে তাঁকে সৃষ্টি করেছিলেন পার্বতী। আরেকটি মতে, শিব ও পার্বতী দুজনে মিলে তাঁকে সৃষ্টি করেছিলেন। আবার অন্য একটি মতে, শিব ও পার্বতী এক রহস্যময় উপায়ে তাঁকে সৃষ্টি করেছিলেন।

গণেশের ভ্রাতা হলেন কার্তিক। তবে দুজনের মধ্যে কে বড়ো তা নিয়েও মতভেদ আছে। উত্তর ভারতে সাধারণত কার্তিককে বড়ো ও গণেশকে ছোটো ভাই মনে করা হয়। অন্যদিকে দক্ষিণ ভারতে গণেশই জ্যেষ্ঠভ্রাতা। দেবতা হিসেবে গণেশের গুরুত্ব অর্জনের আগে, খ্রিস্টপূর্ব ৫০০ অব্দ থেকে ৬০০ খ্রিস্টাব্দ পর্যন্ত যুদ্ধদেবতা হিসেবে কার্তিক বিশেষ জনপ্রিয় ছিলেন। ৬০০ খ্রিস্টাব্দের পর থেকে উত্তর ভারতে কার্তিক পূজার গুরুত্ব কমে যায়। কার্তিক জনপ্রিয়তা হ্রাস ও গণেশের জনপ্রিয়তা বৃদ্ধি প্রায় সমসাময়িক ঘটনা। গণেশ ও কার্তিকের মধ্যে ভ্রাতৃসুলভ প্রতিদ্বন্দ্বিতার অনেক গল্পও পুরাণে পাওয়া যায়। সম্ভবত সুদূর অতীতে গণেশ ও কার্তিক-পূজক সম্প্রদায় দুটির সাম্প্রদায়িক দ্বন্দ্ব এই সব গল্পগুলির জন্ম দিয়েছিল।

একবার গণেশ ও কার্তিকের মধ্যে ত্রিভুবন পরিক্রমার একটি প্রতিযোগিতা হয়েছিল। বিজয়ীর পুরস্কার ধার্য হয়েছিল জ্ঞানফল। কার্তিক তিন ভুবন পর্যটনে বেড়িয়ে পড়েন। কিন্তু গণেশ শুধু তাঁর বাবা-মাকেই প্রদক্ষিণ করেন। এর কারণ জিজ্ঞাসা করা হলে গণেশ জানান, তাঁর পিতামাতা শিব ও পার্বতীই ত্রিভুবন। সেই জন্য গণেশকেই জ্ঞানফল দেওয়া হয়।

সঠিক অনুচ্ছেদ শিরোনাম কোনটি?
titleA. জন্ম ও শৈশব
titleB. শনির দৃষ্টি
titleC. হাতির মাথা
titleD. শিব ও গজাসুর
উত্তর: titleA
১৮৮১ সালে চিকিৎসকের পরামর্শক্রমে হৃৎপিণ্ডের সমস্যার কারণে তার ক্রিকেট খেলোয়াড়ী জীবনের সমাপ্তি ঘটে। এ পর্যায়ে অংশগ্রহণকৃত ৯৮টি প্রথম-শ্রেণীর ক্রিকেট খেলায় অংশ নিয়েছিলেন। তন্মধ্যে, ৬২টি খেলা কেন্টের পক্ষে ছিল। খেলোয়াড়ী জীবন থেকে অবসর গ্রহণের পর ফ্রাঙ্ক পেন কেন্টের বিশিষ্ট ব্যক্তিত্বের মর্যাদা লাভ করেছিলেন। লর্ড হ্যারিসের সাথে ক্লাবের ভিত্তি এনে দিতে ভূমিকা রাখেন। ১৯০৫ সালে ক্লাবের প্রেসিডেন্টের দায়িত্ব পালন করেছিলেন।

সঠিক অনুচ্ছেদ শিরোনাম কোনটি?
titleA. প্রথম-শ্রেণীর ক্রিকেট
titleB. আন্তর্জাতিক ক্রিকেট
titleC. অবসর
titleD. ব্যক্তিগত জীবন
উত্তর: titleC
যে সমস্ত রোগীদের লিউকেমিয়া, অ্যাপ্লাস্টিক অ্যানিমিয়া, লিম্ফোমা যেমন- হজকিন্স ডিজিস, মাল্টিপিল মায়লেমা, ইমিউন ডেফিসিয়েন্সি সিনড্রোম এবং কিছু কঠিন টিউমার যেমন স্তন ক্যানসার, জরায়ু ক্যানসার আছে, তাদের অস্থি মজ্জার স্টেম সেল গুলি ঠিক মত কাজ করে না। ফলে তৈরি হয় প্রচুর পরিমানে ত্রুটিপূর্ণ এবং অপরিনত কণিকা ও অল্প পরিমাণ কণিকা। এই ত্রুটিপূর্ণ কণিকা গুলি স্বাভাবিক রক্তকনিকা প্রস্তুতিতে হস্তক্ষেপ করে, রক্তস্রোতে পুঞ্জিভূত হয় এবং কলা গুলিকে আক্রমণও করতে পারে। সেই কারণে অস্থিমজ্জা সংস্থাপনের প্রয়োজন হয়। অভিন্ন জমজদের অস্থি সংস্থাপনের জন্য বা একই পিতা মাতার সন্তান বা রোগীর নিজস্ব অস্থিমজ্জার জেনেটিক মেকাপ যতটা সম্ভব বেশি মিল থাকা প্রয়োজন। দাতা ও গ্রহীতার মধ্যে জেনেটিক মেকাপের মিল খোঁজার জন্য ডিএনএ আলেখনের সাহায্য নেওয়া হয়।

সঠিক অনুচ্ছেদ শিরোনাম কোনটি?
titleA. ডিএনএ আলেখন প্রস্তুতির সময়কাল
titleB. ডিএনএ সংগ্রহ
titleC. চিকিৎসা বিজ্ঞানে বিশেষত অস্থি মজ্জা সংস্থাপনের আগে দাতা ও গ্রহিতার সম্পর্ক নির্ণয়ে
titleD. ডিএনএ খন্ডীকরন
উত্তর: titleC
ব্রায়ান স্ট্যাদাম ও ফ্রেড ট্রুম্যানের সাথে বেশ শক্ত প্রতিদ্বন্দ্বিতায় অবতীর্ণ হলেও ক্রিকেটবোদ্ধাদের অনেকেই তার মাঝে অনেকগুলো টেস্ট খেলার আশাবাদ ব্যক্ত করেছিলেন। তবে, তার নতুন বোলিং ভঙ্গীমা নিয়ে অনেকেই সন্দিহান ছিলেন। ১৯৬০ সালে ইংল্যান্ডে সফররত দক্ষিণ আফ্রিকা একাদশের বিপক্ষে ডার্বিশায়ারের সদস্যরূপে বোলিংকালে আম্পায়ার কর্তৃক বল ছোঁড়ার অভিযোগ আনা হয়। স্বাভাবিকভাবে বল ডেলিভারি না করে যথেষ্ট বাঁকা করে রাখার বিষয়টি আম্পায়ারসহ সাবেক টেস্ট ব্যাটসম্যান পল গিবের নজরে পড়ে।

১৯৬০ সালের শেষদিকে আবারও পল গিব ও সিড বুলারের কাছ থেকে নো-বলের ডাক শুনেন। ঐ মৌসুমে ৭৮টি প্রথম-শ্রেণীর উইকেট লাভকালে দুইবার ইনিংসে পাঁচ-উইকেট পেয়েছিলেন। এ ধরনের অভিযোগের প্রেক্ষিতে এমসিসি কমিটি তার বোলিং ভঙ্গীমা পর্যবেক্ষণে অগ্রসর হয়। এরপর ১৯৬৮ সালে অতিবিস্তৃত বাহুর কারণে তিনি এ অভিযোগ থেকে মুক্তি লাভ করেন।

তবে, এরপর থেকে অবশ্য তার টেস্ট খেলোয়াড়ী জীবন দীর্ঘকাল স্থায়ীত্ব পায়নি। তাসত্ত্বেও, ১৯৬০-এর দশক পর্যন্ত সফলতার সাথে ডার্বিশায়ারের পক্ষে বোলিং করে যাচ্ছিলেন। ১৯৬১ সালে ১০১ উইকেট লাভ করে ডার্বিশায়ারের বোলিং গড়ে শীর্ষস্থানে ছিলেন। তন্মধ্যে, ছয়বার ইনিংসে পাঁচ-উইকেট পেয়েছিলেন তিনি। ঐ বছরে অক্সফোর্ড বিশ্ববিদ্যালয়ের বিপক্ষে হ্যাট্রিক করেছিলেন। ১৯৬২ সালে ৬৮ উইকেট পান। পাঁচবার পাঁচ-উইকেট পেয়েছেন। ১৯৬৫ সালে ডার্বিশায়ারের পক্ষে নিজস্ব সেরা মৌসুম অতিবাহিত করেন। ১১.০৪ গড়ে ১১৯ উইকেট লাভ করেন। ঐ মৌসুমে বোলিং গড়ে ইংল্যান্ডে জাতীয় পর্যায়ে শীর্ষস্থান অধিকার করেছিলেন তিনি।

সঠিক অনুচ্ছেদ শিরোনাম কোনটি?
titleA. অবসর
titleB. বিতর্কিত ভূমিকা
titleC. আন্তর্জাতিক ক্রিকেট
titleD. প্রথম-শ্রেণীর ক্রিকেট
উত্তর: titleB
ভাগ্যলক্ষ্মী, এক যুবতী নারী, একটি পার্টি শেষে গাড়ি-দুর্ঘটনায় পতিত হয় এবং হাসপাতালে ভর্তি হয় বড় ধরনের আঘাত পেয়ে। তাকে চিকিৎসা করানো হয়, তার 'রেট্রোগ্রেড এ্যামনেশিয়া' ধরা পড়ে যেটি হচ্ছে একধরনের মানসিক রোগ, সে তার মাতা-পিতাকে চিনতে পারেনা। তার মানসিক অবস্থা বাচ্চাদের মত হয়ে যায়। চিকিৎসাধীন অবস্থায় তাকে গোপনে গোপনে একটি পতিতালয়ে পতিতা হিসেবে নিয়ে আসা হয়। শ্রীনিবাস (চিনু) চেন্নাইতে তার এক পুরনো বন্ধুর সঙ্গে দেখা করার জন্যে আসে, সেই বন্ধুটি চিনুকে নিয়ে ঐ পতিতালয়টিতে দৈহিক মিলন করার জন্য যায়। পতিতালয়ের সর্দারনী ভাগ্যলক্ষ্মীকে যার নতুন করে নাম রাখা হয়েছে বিজয়া চিনুর কক্ষে পাঠায়। চিনু বুঝতে পারে যে মেয়েটির মানসিক-সমস্যা আছে, সে তার প্রতি মায়া দেখায় এবং দৈহিক মিলন করেনা। চিনু জানতে পারে মেয়েটি একটি ভালো পরিবারের সন্তান, তাকে এখানে গোপনে গোপনে এনে পতিতাবৃত্তিতে নামিয়ে দেওয়া হয়েছে।

চিনু পরের দিনও আসে, পতিতালয়ের সর্দারনীকে টাকা দিয়ে বিজয়াকে তার সঙ্গে বাইরে নিয়ে আসে। তাকে কেট্টি নিয়ে আসে চিনু যেখানে সে স্কুল-শিক্ষক হিসেবে চাকরি করে। চিনু তাকে তার নিজের বাড়িতে নিয়ে তাকে আদর-যত্ন দেওয়া শুরু করে কারণ মেয়েটি একটি রোগে আক্রান্ত। "বিজি" - চিনু এ নামেই ডাকে মেয়েটিকে, মেয়েটি তার সকল অতীত ভুলে চিনুর সঙ্গ পছন্দ করা শুরু করে। একদিন ঐ এলাকারই এক কাঠুরে (নাম - নেতারাজ) বিজিকে যৌন-নজর দেয় এবং বিজিকে একটি রুমে নিয়ে ধর্ষণ করার চেষ্টা করে, তবে বিজি কোনোমতে পালায়। সে চিনুকে এই ব্যাপারে নালিশ দিলে চিনু মেজাজ ব্যাপক গরম করে প্রায় কাঠুরিয়াটিকে অনেক মারধর করে কিন্তু তার প্রতিবেশী তাকে থামিয়ে দেয় যারা বিজির মাধ্যমে ঘটনাটি জানতে পেরেছিল। চিনুর স্কুল-প্রধানের পত্নী চিনুর প্রতি যৌন-আকর্ষণ বোধ করে, যদিও চিনু তার এ অনুভূতিকে পাত্তা দেয়না।

বিজির পিতা বেদাচলম পুলিশকে তার মেয়ে সম্বন্ধে খবর দেওয়া সহ পত্রিকায় একটি হারানো বিজ্ঞাপন প্রকাশ করেন। চিনু এবং বিজি ট্রেনে করে চেন্নাই থেকে উটি যাওয়ার সময় এক যাত্রী তাদেরকে দেখে ফেলে। চিনু বিজিকে একটি আয়ুর্বেদিক চিকিৎসকের কাছে নিয়ে আসে এবং তাকে সেখানে রেখে আসে। চিনুর অনুপস্থিতিতে পুলিশ তার বাড়ি আসে বিজির খোঁজে। পুলিশ জানতে পারে বিজির চিকিৎসা করানো হচ্ছে এবং তারা সেই চিকিৎসালয়ে যায়। চিনু আসতে ভয় পাচ্ছিল পুলিশের কারণে। চিকিৎসা ভালোভাবে চলতে থাকে আর বিজি পুরোপুরি সুস্থ হয়ে তার দুর্ঘটনা এবং চিনুর কথা পুরোপুরি ভুলে যায়। বেদাচলম আর তার স্ত্রী খুশী হয় আর তারা চিকিৎসকের মাধ্যমে জানতে পারে যে মানুষটি তাকে এখানে এনেছিল সে তাকে অনেক যত্ন করেছে। বেদাচলম পুলিশের কাছ থেকে অভিযোগ তুলে নিয়ে বিজিকে নিয়ে চেন্নাই এর উদ্দেশে যাত্রা কর।

পুলিশ চলে যাওয়ার পর চিনু ঐ গাড়িটির পিছু নেয় যেটিতে বিজি যাচ্ছিল। চিনু গাড়িটি অনুসরণ করতে করতে রেলওয়ে স্টেশন পর্যন্ত পৌঁছে যায় এবং বিজির সাড়া পাবার চেষ্টা করে, তবে সে তাকে চিনতে পারেনা। চিনু বানরের মত নাচতে শুরু করে যেটির ভক্ত ছিল বিজি যখন সে অসুস্থ ছিল, বিজি তারপরেও তাকে চিনতে পারেনা, মনে করে নেয় একটি ভিখারী খাবারের জন্য তার কাছে সাহায্য চাচ্ছে। চিনু চেষ্টা চালিয়ে যায় বিজির সাড়া পাবার জন্য তবে প্রত্যেক ক্ষেত্রে অসফল হয়। ট্রেন চলে যেতে থাকে আর চিনু হতাশ হয়ে আর চেষ্টা করেনা।


সঠিক অনুচ্ছেদ শিরোনাম কোনটি?
titleA. সঙ্গীত
titleB. বিকাশ
titleC. প্রযোজনা
titleD. কাহিনী
উত্তর: titleD
সারি গান মূলত সমবেত কণ্ঠে পুরুষরা গেয়ে থাকে। তবে নারী শ্রমিকদের অংশগ্রহণ থাকলে তারাও গানে যোগ দেয়। সারি গানের গায়েনদের মধ্যে একজন বয়াতি মূল গানটি গায়। আর বাকিরা দুয়া বা দিনা ধরে তালে তালে সমবেত কণ্ঠে গেয়ে চলে। পালাক্রমে বয়াতি ও দোহারদের মধ্যে এভাবে সারি গান এগিয়ে চলে।
সারি গান মাঝি-মাল্লা ও শ্রমিকরা কাজের তালে তালে তাল রক্ষা করে গেয়ে থাকে যেমন, নৌকার বৈঠা উঠা-নামার তালে তালে, ছাদ পেটানোর তালে তালে, গাছ কাটার তালে তালে এ গান গাওয়া হয় বলে সারি গান মূলত তাল-প্রধান। সারি গান অবস্থাভেদে দ্রুত ও ধীর লয়ে গাওয়া হয় যেমন, নৌকা বাইচের সময় নৌকা দ্রুত ছুটে চলে তাই তখন দ্রুত লয়ে গাওয়া হয়। তবে সাধারণত মাঝি-মাল্লারা নদীর বুকে দাঁড় টানার সময় ধীর লয়ে গেয়ে থাকে।

সঠিক অনুচ্ছেদ শিরোনাম কোনটি?
titleA. সারি গান
titleB. সারি গানের অঞ্চল
titleC. সারি গানের আবির্ভাব
titleD. গানের কৌশল
উত্তর: titleD
যে অক্ষ ও দ্রাঘিমাংশে কালনা শহর অবস্থিত তা হল :। সমুদ্রপৃষ্ঠ থেকে এই অঞ্চলের গড় উচ্চতা ১১ মিটার বা ৩৬ ফুট।

রেল ও সড়কপথে কালনায় যাবার সুব্যবস্থা আছে। রেলপথে হাওড়া থেকে কাটোয়া পর্যন্ত প্রসারিত একটি লুপ লাইনের দ্বারা কালনা সংযুক্ত। হাওড়া থেকে ৮১ কিলোমিটার দূরে অবস্থিত অম্বিকা কালনা স্টেশনটি এই শহরের প্রধান রেলওয়ে স্টেশন। বেশ কয়েকটি লোকাল ও এক্সপ্রেস ট্রেন অম্বিকা কালনার উপর দিয়ে যায় এবং সেগুলির প্রায় প্রতিটিই এই স্টেশনে থামে। সড়ক পথে ব্যান্ডেল, পাণ্ডুয়া, বৈঁচি, মেমারি ও বর্ধমান থেকে এই শহরে যাওয়া যায়।

বর্ধমান জেলার অংশ কালনা শহরটি নদিয়া ও হুগলি জেলার সীমানার খুব কাছাকাছি অবস্থান করছে। বিখ্যাত তীর্থস্থান নবদ্বীপ ও মায়াপুর কালনার খুব কাছেই অবস্থিত।

ভাগীরথী, অজয় ও দামোদর নদের মধ্যবর্তী কৃষিসমৃদ্ধ পলল সমভূমিতে কালনার অবস্থান। এই অঞ্চলের তাপমাত্রা শীতকালে ১৭°-১৮° ও গ্রীষ্মকালে ৩০°-৩২°-এর কাছাকাছি থাকে।

সঠিক অনুচ্ছেদ শিরোনাম কোনটি?
titleA. ভূগোল
titleB. অর্থনীতি
titleC. দ্রষ্টব্য
titleD. শিক্ষা
উত্তর: titleA
অন্ননালীর উপরিভাগ ট্রাকিয়ার পিছনে মিডিয়াস্টিনাম এ থাকে এবং ইরেক্টর স্পাইনি পেশী ও মেরুদণ্ডের সামনে থাকে।নিম্নভাগ হৃৎপিণ্ডের পিছনে থাকে।ট্রাকিয়ার বিভাজন থেকে এটি ডান পালমোনারি ধমনী,বাম প্রধান ব্রঙ্কাস ও বাম অলিন্দের পিছন দিয়ে ডায়াফ্রামে প্রবেশ করে।

থোরাসিক ডাক্ট অন্ননালীর নিম্নভাগে ডান পাশে থাকলেও উপরিভাগে বাম পাশে পিছনে থাকে।এটি ডান পাশে হেমিঅ্যাজাইগাস শিরা ও ইন্টারকোস্টাল শিরার সামনে থাকে।ভেগাস স্নায়ু অন্ননালীকে আবৃত করে রাখে।

সঠিক অনুচ্ছেদ শিরোনাম কোনটি?
titleA. সংকোচন
titleB. অবস্থান
titleC. কাজ
titleD. গঠন
উত্তর: titleB
গ্রীষ্মকালীন সময় অধ্যাদেশ, ২০০২-এর মাধ্যমে বর্তমান ব্যবস্থায় বিএসটিকে সংজ্ঞায়িত করা হয়েছে যে, ... এ সময়কাল গ্রীনিচ মান সময় থেকে এক ঘণ্টা এগিয়ে থাকবে। মার্চের শেষ রবিবার সকাল থেকে শুরু হবে ও অক্টোবরের শেষ রবিবার সকালে শেষ হবে। এ সময়কালটি ইউরোপীয় সংসদ কর্তৃক নির্দেশিকা (২০০০/৮৪/ইসি) দ্বারা নির্ধারণ করা ছিল। এর মাধ্যমে ইউরোপীয় দেশসমূহে সাধারণ গ্রীষ্মকালীন সময় বাস্তবায়নকল্পে প্রয়োজন ছিল। মূলতঃ নির্দেশিকা ৯৭/৪৪/ইসি দ্বারা ১৯৯৭ সালে এর প্রবর্তন করা হয়।

ব্রিটেনের দ্রাঘিমাংশের দৈর্ঘ্যের কারণে বিএসটি প্রয়োগে অধিকাংশ বছরই বিতর্কের সৃষ্টি করেছে। সংসদীয় বিতর্কেও এ বিষয়ে আলোচনা করা হয়েছে। ২০০৪ সালে ইংরেজ এমপি নাইজেল বিয়ার্ড কমন্স সভায় প্রাইভেট মেম্বার্স বিলে তুলে ধরেন। এতে তিনি প্রস্তাব করেন যে, ইংল্যান্ড এবং ওয়েলসে এ সময়ের প্রয়োজন থাকলেও স্কটল্যান্ড ও উত্তর আয়ারল্যান্ডে স্বাধীনভাবে নিজেদের সময় নির্ধারণ স্বাধীনভাবে করা উচিত।

২০০৫ সালে লর্ড ট্যানল আলোকিত সন্ধ্যা (পরীক্ষামূলক) বিল উপস্থাপন করেছিলেন। লর্ডস সভায় উত্থাপিত এ প্রস্তাবে বলা হয় যে, শীতকালীন ও গ্রীষ্মকালীন সময়ে তিন বছরের জন্যে পরীক্ষামূলকভাবে এক ঘণ্টা এগিয়ে আনা যেতে পারে। তবে, স্কটল্যান্ড ও উত্তর আয়ারল্যান্ড ইচ্ছে করলে অংশ নিতে পারবে। তবে, সরকার থেকে এ প্রস্তাবের বিরোধিতা করা হয়। ২৪ মার্চ, ২০০৬ সালে দ্বিতীয়বার বিলটি উত্থাপন করা হয়। তবে, আইনে পরিণত হয়নি। স্থানীয় সরকার সংস্থাও পরীক্ষা-নিরীক্ষার দাবী করে।

সঠিক অনুচ্ছেদ শিরোনাম কোনটি?
titleA. বিচ্যুতি সময়কাল
titleB. বর্তমান আইন ও এর পরিবর্তনে সংসদীয় প্রচেষ্টা
titleC. শুরুরদিকের ইতিহাস
titleD. ইউরোপীয় ইউনিয়ন বিল, ২০১৮ -
উত্তর: titleB